
             Център за специална образователна подкрепа -  гр. Пазарджик,

 ул.„Веслец” 2а, тел.034/44-24-93,факс. 034/48-00-96

e-mail: pui_ivan_vazov_pz@abv.bg
Процедура по ЗДОИ
Достъп до обществена информация
Законът за достъп до обществена информация Ви дава право на достъп до налична информация, създадена или съхранявана в ЦСОП – гр.Пазарджик, без да доказвате конкретен интерес, с изключение на случаите в които исканата информация е класифицирана като държавна или служебна тайна или засяга интересите на трето лице. 

Необходимо е да подадете Заявление за достъп до обществена информация. Образецът на заявление се предоставя безплатно на хартиен носител в деловодството на ЦСОП – гр.Пазарджик. Същият е публикуван и на официалната електронна страница – – www.csoppz.eu, като посочите:

- трите имена на лицето или наименование и седалище на юридическото лице, от чието име се подава заявлението; 
- адрес за кореспонденция, телефон за връзка; 
- описание на исканата информация или документи; 
- в каква форма желаете да получите информацията: преглед на оригинал или копие, устна справка, копие на хартиен носител, копие на технически носител. 

Заявленията за достъп до обществена информация се приемат:
- в деловодството на ЦСОП – гр.Пазарджик, всеки работен ден от 8:30 до 16:30 часа, тел. 034/480096;
- по електронна поща на адрес: pui_ivan_vazov_pz@abv.bg;

- по факс 034/480096;
- чрез писмо на адрес: п. к 4400, гр. Пазарджик, ул. „Веслец” № 2А
Заплащане на информацията.
Разходите по предоставяне на обществена информация се заплащат съгласно заповед на министъра на финансите № ЗМФ – 1472/29.11.2011 г. обн. в ДВ бр. 98 от 2011 г.

Отговор на заявленията за достъп до информация.

След постъпване на заявленията за достъп до обществена информация, те се разпределят към комисия за разглеждане.

Срокът за отговор по постъпилите заявления е до 14 дни. Възможно е удължаване на срока в изрично изброените в закона случаи (например, когато информацията е в прекалено голямо количество и е нужно допълнително време за обработването й, или за предоставянето й е нужно съгласието на трето лице).

За предоставянето или отказът от предоставянето на достъп до исканата информация се изготвя решение и се уведомява заявителя. 
